**ΠΡΟΓΡΑΜΜΑΤΙΚΗ ΣΥΜΒΑΣΗ**

των άρθρων 12 και 44 του Ν.4412/2016, όπως τροποποιήθηκε και ισχύει

και του άρθρου 100 του ν. 3852/2010, όπως τροποποιήθηκε και ισχύει

μεταξύ των:

**Ο.Τ.Α. Α’ βαθμού**

**«Δήμος Πειραιά»**

**&**

**Αναπτυξιακού Οργανισμού**

**«ΠΕΙΡΑΙΑΣ ΣΥΝ ΜΟΝΟΠΡΟΣΩΠΗ Α.Ε.»**

για την Πράξη

**«ΒΙΟΚΛΙΜΑΤΙΚΗ ΑΝΑΠΛΑΣΗ ΤΗΣ Λ. ΧΑΤΖΗΚΥΡΙΑΚΟΥ & ΤΗΣ ΟΔΟΥ ΣΑΧΤΟΥΡΗ ΔΗΜΟΥ ΠΕΙΡΑΙΑ»**

**Νοέμβριος 2022**

**Στον Πειραιά, την ……………. …./…./2022 :**

1. Ο Οργανισμός Τοπικής Αυτοδιοίκησης Α Βαθμού με την επωνυμία «Δήμος Πειραιά», ο οποίος εδρεύει στον Πειραιά, Δραγάτση αριθ. 12, Πειραιάς 185 35, με Α.Φ.Μ. 090001263, Δ.Ο.Υ. Α΄ Πειραιά και εκπροσωπείται νόμιμα από τον Δήμαρχο του κ. Ιωάννη Π. Μώραλη, ο οποίος θα αποκαλείται στο εξής χάριν συντομίας ως «Κύριος του Έργου».
2. Η Ανώνυμη Εταιρεία με την επωνυμία «**ΠΕΙΡΑΙΑΣ ΣΥΝ ΜΟΝΟΠΡΟΣΩΠΗ Α.Ε. ΑΝΑΠΤΥΞΙΑΚΟΣ ΟΡΓΑΝΙΣΜΟΣ ΤΟΠΙΚΗΣ ΑΥΤΟΔΙΟΙΚΗΣΗΣ»** και τον διακριτικό τίτλο **“ΠΕΙΡΑΙΑΣ PLUS A.E»**, η οποία εδρεύει στον Πειραιά́, Ακτή́ Μιαούλη αριθ. 23, Πειραιάς 18535 με Α.Φ.Μ: 801555527, Δ.O.Υ. ΦΑΕ Πειραιά́ και εκπροσωπείται νόμιμα από́ τον Διευθύνοντα Σύμβουλό της κ. Ηλία Σαλπέα, ο οποίος θα αποκαλείται στο εξής χάριν συντομίας ως «Φορέας Υλοποίησης»

**Έχοντας υπόψη:**

**Α. Την κείμενη Εθνική και Κοινοτική Νομοθεσία και ειδικότερα τις παρακάτω διατάξεις όπως αυτές ισχύουν κάθε φορά**:

1. Του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» (ΦΕΚ 87 Α/7-6-2010) και ειδικότερα του άρθρου 100, όπως τροποποιήθηκαν και ισχύουν.
2. Του Ν. 4314/2014 «Α) Για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014−2020, Β) Ενσωμάτωση της Οδηγίας 2012/17 του Ευρωπαϊκού Κοινοβουλίου και του Συμβουλίου της 13ης Ιουνίου 2012 (ΕΕ L 156/16.6.2012) στο ελληνικό δίκαιο, τροποποίηση του ν. 3419/2005 (Α 297) και άλλες διατάξεις» (ΦΕΚ 265/Α/23.12.2014) όπως τροποποιήθηκαν και ισχύουν.
3. Του Ν.4412/2016 – ΦΕΚ 147/Α/8-08-2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)» (ΦΕΚ 147/Α/8-08-2016), όπως ισχύουν και ειδικότερα τα άρθρα 12 και 44 αυτού.
4. Του Ν.4555/2018 «Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής - Βελτίωση της οικονομικής και αναπτυξιακής λειτουργίας των Ο.Τ.Α., Πρόγραμμα «ΚΛΕΙΣΘΕΝΗΣ Ι» (ΦΕΚ Α’ 133/19.07.2018), όπως ισχύουν.
5. Του Ν. 4674/2020 «Στρατηγική αναπτυξιακή προοπτική των Οργανισμών Τοπικής Αυτοδιοίκησης, ρύθμιση ζητημάτων αρμοδιότητας Υπουργείου Εσωτερικών και άλλες διατάξεις.»(ΦΕΚ 53/Α/11-03-2020), όπως ισχύουν, και ειδικότερα τα άρθρα 2 και 3 αυτού.
6. Του Ν. 4700/2020 «Ενιαίο κείμενο Δικονομίας για το Ελεγκτικό Συνέδριο, ολοκληρωμένο νομοθετικό πλαίσιο για τον προσυμβατικό έλεγχο, τροποποιήσεις στον Κώδικα Νόμων για το Ελεγκτικό Συνέδριο, διατάξεις για την αποτελεσματική απονομή της δικαιοσύνης και άλλες διατάξεις.» (ΦΕΚ Α 127/29.6.2020) και ειδικότερα τις διατάξεις του άρθρου 324 επ..
7. Της υπ’ αρίθμ. 200/16-06-2020 Εγκυκλίου του Υπουργείου Εσωτερικών (αρ. πρωτ. 37260).
8. Του Ν. 4735/2020 Τροποποίηση του Κώδικα Ελληνικής Ιθαγένειας, νέο πλαίσιο επιλογής διοικήσεων στον δημόσιο τομέα, ρύθμιση οργανωτικών θεμάτων της Γενικής Γραμματείας Ιθαγένειας και της Γενικής Γραμματείας Ανθρώπινου Δυναμικού Δημόσιου Τομέα του Υπουργείου Εσωτερικών, ρυθμίσεις για την αναπτυξιακή προοπτική και την εύρυθμη λειτουργία των Οργανισμών Τοπικής Αυτοδιοίκησης και άλλες διατάξεις (ΦΕΚ 197/Α/12.10.2021).
9. Του Ν. 4795/2021 Σύστημα Εσωτερικού Ελέγχου του Δημόσιου Τομέα, Σύμβουλος Ακεραιότητας στη δημόσια διοίκηση και άλλες διατάξεις για τη δημόσια διοίκηση και την τοπική αυτοδιοίκηση (ΦΕΚ 62/Α/17.04.2021).

**Β. Τα ακόλουθα στοιχεία:**

1. Τον Οργανισμό Εσωτερικής Υπηρεσίας του Δήμου Πειραιά, όπως ισχύει.
2. Τον Κανονισμό Εσωτερικής Υπηρεσίας του Αναπτυξιακού Οργανισμού «ΠΕΙΡΑΙΑΣ ΣΥΝ ΜΟΝΟΠΡΟΣΩΠΗ Α.Ε.»
3. Τον Στρατηγικό Σχεδιασμό του Δήμου Πειραιά
4. Την υπ’ αριθμ. 6789/81/17-2-2022 (Κωδ. PIR012) πρόσκληση του Αυτοτελούς Τμήματος Διαχείρισης Δράσεων ΟΧΕ/ΒΑΑ, Ενδιάμεσου Φορέα Διαχείρισης ΕΠ «Αττική» 2014-2020 του Δήμου Πειραιά για την υποβολή προτάσεων στο πλαίσιο του Άξονα Προτεραιότητας 06 προς τους δικαιούχους για την υποβολή προτάσεων στο Επιχειρησιακό Πρόγραμμα «Αττική» 2014-2020, όπως τροποποιήθηκε και ισχύει.
5. Τη μελέτη του έργου «ΒΙΟΚΛΙΜΑΤΙΚΗ ΑΝΑΠΛΑΣΗ ΤΗΣ Λ. ΧΑΤΖΗΚΥΡΙΑΚΟΥ & ΤΗΣ ΟΔΟΥ ΣΑΧΤΟΥΡΗ ΔΗΜΟΥ ΠΕΙΡΑΙΑ» που έχει εκπονήσει o Αναπτυξιακός Οργανισμός «ΠΕΙΡΑΙΑΣ ΣΥΝ ΜΟΝΟΠΡΟΣΩΠΗ Α.Ε.».
6. Την υπ’ αρίθμ. Πρωτ 4421/09-11-2022 Βεβαίωση του Προϊσταμένου της Διεύθυνσης Οδοποιίας - Αποχέτευσης περί μη επάρκειας προσωπικού για την διεξαγωγή της διαδικασίας σύναψης, την εποπτεία και την επίβλεψη του έργου «ΒΙΟΚΛΙΜΑΤΙΚΗ ΑΝΑΠΛΑΣΗ ΤΗΣ Λ. ΧΑΤΖΗΚΥΡΙΑΚΟΥ & ΤΗΣ ΟΔΟΥ ΣΑΧΤΟΥΡΗ ΔΗΜΟΥ ΠΕΙΡΑΙΑ»
7. Την υπ΄ αριθμ 440/10-11-2022 Βεβαίωση του Αναπτυξιακού Οργανισμού «ΠΕΙΡΑΙΑΣ ΣΥΝ ΜΟΝΟΠΡΟΣΩΠΗ Α.Ε.» περί τεχνικής επάρκειας και διαθεσιμότητας για την διεξαγωγή της διαδικασίας σύναψης, την εποπτεία και την επίβλεψη του ως άνω έργου.
8. Την υπ’ αριθμ …………….… Απόφαση Ανάληψης Υποχρέωσης του Δήμου Πειραιά
9. Την υπ’ αριθ. …./..-..-2022 (ΑΔΑ:………….) απόφαση της Οικονομικής Επιτροπής του Δήμου Πειραιά περί παραπομπής της εξέτασης του θέματος περί σύναψης προγραμματικής σύμβασης με τον Αναπτυξιακό Οργανισμό «ΠΕΙΡΑΙΑΣ ΣΥΝ ΜΟΝΟΠΡΟΣΩΠΗ Α.Ε.» στο Δημοτικό Συμβούλιο,
10. Την υπ’ αριθ. …./..-..-2022 (ΑΔΑ:………….) απόφαση του Δημοτικού Συμβουλίου του Δήμου Πειραιά περί έγκρισης της σύναψης και των όρων της Προγραμματικής Σύμβασης και εξουσιοδότησης του δημάρχου, κ. Ιωάννη Μώραλη για την υπογραφή της παρούσας,
11. Την υπ’ αριθ. ……./ -…-2022 απόφαση του Δ.Σ του Αναπτυξιακού Οργανισμού «ΠΕΙΡΑΙΑΣ ΣΥΝ ΜΟΝΟΠΡΟΣΩΠΗ Α.Ε.» περί έγκρισης της σύναψης και των όρων της Προγραμματικής Σύμβασης, καθώς και εξουσιοδότησης του Διευθύνοντος Συμβούλου κ. Σαλπέα Ηλία για την υπογραφή της παρούσας,
12. ……………………………………… (προσυμβατικός έλεγχος)

**Συμφωνούν και συναποδέχονται τα εξής:**

**Άρθρο πρώτο**

**Περιεχόμενο σύμβασης**

Η παρούσα σύμβαση είναι προγραμματική και περιέχει:

* Το ισχύον δίκαιο
* Τα περιεχόμενά της
* Το Προοίμιο
* Το αντικείμενο της Προγραμματικής Σύμβασης
* Υποχρεώσεις, καθήκοντα και δικαιώματα συμβαλλομένων
* Τον Προϋπολογισμό – Πόρους
* Το Χρονοδιάγραμμα Υλοποίησης
* Την Κοινή Επιτροπή παρακολούθησης της Προγραμματικής Σύμβασης
* Την Μεταφορά /Απασχόληση Προσωπικού – Χρήση Υποδομών
* Την Αντισυμβατική Συμπεριφορά - Συνέπειες
* Την Ευθύνη Φορέα Υλοποίησης
* Εκπροσώπηση
* Επίλυση Διαφορών
* Ειδικούς Όρους
* Τις Τελικές Διατάξεις.

**Άρθρο δεύτερο**

**Προοίμιο**

Ο Κύριος του Έργου, στο πλαίσιο του Περιφερειακού Επιχειρησιακού Προγράμματος Αττικής προγραμματίζει την υλοποίηση της Πράξης «ΒΙΟΚΛΙΜΑΤΙΚΗ ΑΝΑΠΛΑΣΗ ΤΗΣ Λ. ΧΑΤΖΗΚΥΡΙΑΚΟΥ & ΤΗΣ ΟΔΟΥ ΣΑΧΤΟΥΡΗ ΔΗΜΟΥ ΠΕΙΡΑΙΑ» η οποία θα αναφέρεται στο εξής χάριν συντομίας «**το Έργο**».

Το Έργο αφορά στη γενικότερη ποιοτική και λειτουργική αναβάθμιση των οδών και των παρακείμενων κοινόχρηστων χώρων με ταυτόχρονη εξάλειψη διαπιστωμένων προβλημάτων, προσφέροντας στους πολίτες καλύτερες συνθήκες κυκλοφορίας στην πόλη. Οι δημόσιοι υπαίθριοι χώροι αποτελούν κέντρα αναφοράς της κοινωνικής ζωής και μπορούν να συμβάλουν στην ποιότητα της ζωής του ανθρώπου μέσα στις πόλεις. Τη σημερινή εποχή, ο ρόλος των υπαίθριων χώρων γίνεται ακόμα πιο σημαντικός λαμβάνοντας υπόψη τον σύγχρονο τρόπο ζωής, με μειωμένη κοινωνική ζωή και έλλειψη ελεύθερου χρόνου και χώρου. Επιπροσθέτως, η κλιματική αλλαγή είναι πλέον εμφανής και η ανάγκη προσαρμογής σε αυτήν, καθοριστική για την βιώσιμη ανάπτυξη. Έτσι, ο ρόλος των δημόσιων υπαίθριων χώρων αναβαθμίζεται, όταν κατά την ανάπλασή τους εφαρμόζονται παράλληλα και βιοκλιματικές αρχές, με αποτέλεσμα την βελτίωση του μικροκλίματος της περιοχής. Η Λ. Χατζηκυριακού αποτελεί προέκταση της Ηρώων Πολυτεχνείου και είναι η κεντρική αρτηρία της Πειραϊκής. Η οδός Σαχτούρη ξεκινά από την Ακτή Μιαούλη τερματίζει στον Ιερό Ναό του Αγ. Βασιλείου και διασταυρώνεται με την Λ. Χατζηκυριακού με άξονα κίνησης Βορρά - Νότου. Βάσει της εκπονηθείσας μελέτης οι εργασίες που λαμβάνουν χώρα έχουν ως στόχο:

* την αισθητική αναβάθμιση των οδών και των παρακείμενων κοινόχρηστων χώρων και τη δημιουργία συνθηκών ώστε να διευκολύνονται οι περίοικοι και η αποτροπή και η αποθάρρυνση συγκέντρωσης παραβατικών στοιχείων (σημαντική αύξηση της στάθμης φωτισμού κλπ, δημιουργία υποβλητικής εμφάνισης).
* την ανακατασκευή πλακοστρώσεων και πεζοδρομίων και την κατασκευή νέων εντός της περιοχής παρέμβασης καθώς και την δημιουργία νησίδων πρασίνου και την φύτευση αυτών με φυτά χαμηλού ύψους συμβατά με το μικροκλίμα της περιοχής.
* τη δυνατότητα προσπέλασης Α.Μ.Ε.Α αλλά και την αποτροπή της διέλευσης και στάθμευσης αυτοκινήτων σε κανονικές συνθήκες.
* την τοποθέτηση φωτιστικών σωμάτων, καλαθιών αχρήστων - απορριμμάτων και ενημερωτικών πινακίδων κυκλοφορίας κλπ.

**Με την παρούσα προγραμματική σύμβαση, ο Κύριος του έργου αναθέτει στον Φορέα Υλοποίησης το σύνολο των απαιτούμενων ενεργειών προκειμένου να κατασκευασθεί το Έργο και να παραδοθεί στον Κύριο του Έργου σε κατάσταση πλήρους και αποτελεσματικής λειτουργίας, αναλαμβάνοντας παράλληλα τον ρόλο του δικαιούχου έναντι της Διαχειριστικής Αρχής και του ΕΦΔ Πειραιά.**

Αναλυτικότερα η Πράξη (το Έργο) διακρίνεται στα παρακάτω τρία Υποέργα:

Το **Υποέργο 1 (κατασκευαστικό έργο)** με τίτλο «ΒΙΟΚΛΙΜΑΤΙΚΗ ΑΝΑΠΛΑΣΗ ΤΗΣ Λ. ΧΑΤΖΗΚΥΡΙΑΚΟΥ & ΤΗΣ ΟΔΟΥ ΣΑΧΤΟΥΡΗ ΔΗΜΟΥ ΠΕΙΡΑΙΑ» που περιλαμβάνει τις παρακάτω εργασίες:

* Κατασκευή νέων πεζοδρομίων με ψυχρά υλικά και δημιουργία ποδηλατοδρόμων με φωτοκαταλυτικά υλικά.
* Υποδομές για την ανεμπόδιστη κυκλοφορία ΑμεΑ (λωρίδα όδευσης τυφλών με ειδικές πλάκες, διαβάσεις με ράμπες, θέσεις στάθμευσης ΑμεΑ) επίσης με ψυχρά υλικά.
* Δημιουργία ποδηλατοδρόμου στην λωρίδα αντίθετης κατεύθυνσης της Λ. Χατζηκυριακού και νέου ποδηλατοδρόμου στην οδό Σαχτούρη που συνδέει τον ποδηλατόδρομο της Λ. Χατζηκυριακού και της οδού Θεοτόκη.
* Οικοδομικές εργασίες (εκσκαφές & επιχώσεις, εδαφόπλακες, επιφάνειες επιστρωμένες με τσιμεντόπλακες, κράσπεδα, ενίσχυση δικτύου απορροής επιφανειακών και ομβρίων υδάτων, λάκκοι δέντρων, στύλοι παρεμπόδισης στάθμευσης κ.α.)
* Εγκατάσταση νέου φωτισμού.
* Εγκατάσταση αστικού εξοπλισμού (κάδοι μικρο-απορριμμάτων, καθιστικά)
* Δημιουργία χώρων φύτευσης δέντρων και λουλουδιών.
* Ανακατασκευή οδοστρώματος
* Ενίσχυση δικτύου απορροής επιφανειακών και ομβρίων υδάτων
* Εγκατάσταση νέου δικτύου ηλεκτροφωτισμού-ηλεκτρονικών πινακίδων ενημέρωσης
* Αναβάθμιση αστικού εξοπλισμού – φύτευσης
* Ανακατασκευή στάσεων

Το **Υποέργο 2** με τίτλο «Αρχαιολογικές έρευνες και εργασίες» και περιλαμβάνει:

Τις αρχαιολογικές εργασίες που είναι απαραίτητες για την παρακολούθηση του κατασκευαστικού Υποέργου (Υποέργο 1) αλλά και τις σωστικές εργασίες αποκατάστασης που μπορούν να απαιτηθούν κατά τη φάση εκτέλεσής του. Στο παρόν Υποέργο Δικαιούχος είναι η Εφορεία Αρχαιοτήτων Πειραιώς & Νήσων και θα πραγματοποιηθεί μέσω αυτεπιστασίας σύμφωνα με όσα ορίζονται στο «ΕΓΧΕΙΡΙΔΙΟ ΔΙΑΔΙΚΑΣΙΩΝ ΑΡΧΑΙΟΛΟΓΙΚΩΝ ΕΡΓΑΣΙΩΝ ΚΑΙ ΕΡΕΥΝΩΝ ΣΕ ΣΥΓΧΡΗΜΑΤΟΔΟΤΟΥΜΕΝΑ ΤΕΧΝΙΚΑ ΕΡΓΑ ΤΡΙΤΩΝ ΠΟΥ ΕΚΤΕΛΟΥΝΤΑΙ ΔΙ’ ΑΥΤΕΠΙΣΤΑΣΙΑΣ».

Το **Υποέργο 3** με τίτλο « Συμβουλευτικές Υπηρεσίες Υποστήριξης στο πλαίσιο υλοποίησης της Πράξης ««ΒΙΟΚΛΙΜΑΤΙΚΗ ΑΝΑΠΛΑΣΗ ΤΗΣ Λ. ΧΑTZΗΚΥΡΙΑΚΟΥ & ΤΗΣ ΟΔΟΥ ΣΑΧΤΟΥΡΗ ΔΗΜΟΥ ΠΕΙΡΑΙΑ» και περιλαμβάνει:

Την Υποστήριξη του Φορέα Υλοποίησης της Πράξης στην παρακολούθηση, τον έλεγχο και την διοίκηση του Έργου και εν γένει στην ορθή υλοποίηση του συνόλου της Πράξης έως την ολοκλήρωσή της και την παράδοσή της στον Κύριο του έργου.

Οι παρεμβάσεις για το έργο, προτείνονται βάσει Μελέτης που εκπονήθηκε από τον Αναπτυξιακό Οργανισμό «ΠΕΙΡΑΙΑΣ ΣΥΝ ΜΟΝΟΠΡΟΣΩΠΗ Α.Ε.».

Μέχρι σήμερα έχουν ληφθεί οι απαραίτητες εγκρίσεις και αδειοδοτήσεις από τον Κύριο του Έργου Δήμο Πειραιά και οποιαδήποτε περαιτέρω έγκριση/επικαιροποίηση απαιτηθεί μετά την υπογραφή της παρούσας θα την επιμεληθεί ο Αναπτυξιακός Οργανισμός.

Το Έργο θα προταθεί για χρηματοδότηση στο Π.Ε.Π. «Αττική» 2014-2020 στο πλαίσιο της Πρόσκλησης με κωδικό PIR012 που έχει εκδοθεί από τη Διεύθυνση Διαχείρισης Δράσεων ΟΧΕ/ΒΑΑ Δήμου Πειραιά, Ενδιάμεσος Φορέας Διαχείρισης του Επιχειρησιακού Προγράμματος «Αττική» 2014-2020, όπως αυτή τροποποιήθηκε με την υπ΄ αριθμ. πρωτ. 6789/81/17-2-2022 3η Έκδοση της Πρόσκλησης με τίτλο «Στοχευμένες παρεμβάσεις αστικής αναβάθμισης και αναζωογόνησης για τη βελτίωση της καθημερινότητας και της κινητικότητας των Πολιτών και τη διάχυση των ροών επισκεψιμότητας στην Πόλη του Πειραιά» στον άξονα Προτεραιότητας 06 «Βελτίωση της Ποιότητας Ζωής στο Αστικό Περιβάλλον».

Αντικείμενο της παρούσας Προγραμματικής Σύμβασης αποτελεί η υλοποίηση του συνόλου της πράξης «ΒΙΟΚΛΙΜΑΤΙΚΗ ΑΝΑΠΛΑΣΗ ΤΗΣ Λ. ΧΑΤΖΗΚΥΡΙΑΚΟΥ & ΤΗΣ ΟΔΟΥ ΣΑΧΤΟΥΡΗ ΔΗΜΟΥ ΠΕΙΡΑΙΑ».

Η υλοποίηση θα γίνει από τον Αναπτυξιακό Οργανισμό «ΠΕΙΡΑΙΑΣ ΣΥΝ ΜΟΝΟΠΡΟΣΩΠΗ Α.Ε.» (Φορέας Υλοποίησης) για λογαριασμό του Δήμου Πειραιά (Κύριος του Έργου).

Η χρηματοδότηση του έργου θα γίνει από το Π.Ε.Π. Αττικής / ΕΣΠΑ 2014-2020 (με βάση την απόφαση ένταξης του Έργου).

**Δεδομένου ότι**:

* ο Κύριος του Έργου δεν διαθέτει στην παρούσα χρονική συγκυρία κατάλληλα στελεχωμένη Διεύθυνση Οδοποιίας & Αποχέτευσης και κατά συνέπεια δεν καλύπτει τις απαιτήσεις για την εκτίμηση της διοικητικής και επιχειρησιακής ικανότητας ως Δικαιούχου του προς υλοποίηση Έργου,
* η δε «ΠΕΙΡΑΙΑΣ ΣΥΝ ΜΟΝΟΠΡΟΣΩΠΗ Α.Ε.» ως Φορέας Υλοποίησης διαθέτει ικανό αριθμό τεχνικών και διοικητικών στελεχών για την κάλυψη της προαναφερόμενης ανάγκης του Δήμου Πειραιά και έχει δημιουργήσει τεχνική υπηρεσία με τμήματα μελετών και έργων προκειμένου να μπορεί να ασκήσει ρόλο αναθέτουσας αρχής και διευθύνουσας υπηρεσίας για μελέτες και έργα αδύναμων φορέων, αναγκαίες προϋποθέσεις (τεχνικές και οικονομικές υπηρεσίες, αποφαινόμενα όργανα, αναγκαία στελέχωση κτλ) για την υλοποίηση του εν λόγω Έργου,

τα συμβαλλόμενα μέρη προβαίνουν, κατά τα προβλεπόμενα στο άρθρο 100 του Ν.3852/2010, όπως τροποποιήθηκε και ισχύει και στα αρ. 12 & 44 του Ν. 4412/2016 (όπως τροποποιήθηκαν και ισχύουν), στη σύναψη της παρούσας Προγραμματικής Σύμβασης, για την υλοποίηση της **«Πράξης»,** με την οποία προσδιορίζουν το γενικό πλαίσιο και τους ειδικούς όρους για την εκτέλεση του αντικειμένου της.

**Άρθρο τρίτο**

**ΑΝΤΙΚΕΙΜΕΝΟ ΤΗΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ**

Αντικείμενο της παρούσας Προγραμματικής Σύμβασης αποτελεί η ανάληψη εκ μέρους της «ΠΕΙΡΑΙΑΣ ΣΥΝ ΜΟΝΟΠΡΟΣΩΠΗ Α.Ε.», του ρόλου της Αναθέτουσας Αρχής, της Προϊσταμένης Αρχής και της Διευθύνουσας Υπηρεσίας για την υλοποίηση της Πράξης «ΒΙΟΚΛΙΜΑΤΙΚΗ ΑΝΑΠΛΑΣΗ ΤΗΣ Λ. ΧΑΤΖΗΚΥΡΙΑΚΟΥ & ΤΗΣ ΟΔΟΥ ΣΑΧΤΟΥΡΗ ΔΗΜΟΥ ΠΕΙΡΑΙΑ» («το Έργο») για λογαριασμό του Δήμου Πειραιά ως Κυρίου του Έργου.

Ειδικότερα, οι αρμοδιότητες για την υλοποίηση του έργου κατανέμονται ως εξής:

* + - 1. **Κύριος του Έργου**: Δήμος Πειραιά

1. **Αναθέτουσα Αρχή**: «ΠΕΙΡΑΙΑΣ ΣΥΝ ΜΟΝΟΠΡΟΣΩΠΗ Α.Ε.»
2. **Φορέας υλοποίησης**: «ΠΕΙΡΑΙΑΣ ΣΥΝ ΜΟΝΟΠΡΟΣΩΠΗ Α.Ε.».
3. **Προϊσταμένη Αρχή**: Διοικητικό Συμβούλιο της «ΠΕΙΡΑΙΑΣ ΣΥΝ ΜΟΝΟΠΡΟΣΩΠΗ Α.Ε.»
4. **Διευθύνουσα Υπηρεσία**: Διεύθυνση Τεχνικών Έργων της «ΠΕΙΡΑΙΑΣ ΣΥΝ ΜΟΝΟΠΡΟΣΩΠΗ Α.Ε.».

Ειδικότερα, στο πλαίσιο υλοποίησης του Έργου και για τους σκοπούς της παρούσας σύμβασης, ο Φορέας Υλοποίησης αναλαμβάνει την άσκηση για λογαριασμό του Κυρίου του Έργου της αρμοδιότητας να λειτουργήσει ως δικαιούχος του Έργου έναντι του Ενδιάμεσου Φορέα Διαχείρισης Πειραιά και να εκτελέσει τις παρακάτω ενέργειες:

1. Ωρίμανση του Έργου (έλεγχος πληρότητας, θεώρηση ή σύνταξη μελετών και λήψη των απαιτούμενων αδειοδοτήσεων και εγκρίσεων), όπου απαιτηθεί.
2. Οργάνωση και σχεδιασμό υλοποίησης της Πράξης.
3. Σύνταξη του Τεχνικού Δελτίου Πράξης για την υποβολή της Πρότασης και την ένταξή της στο Πρόγραμμα της ΟΧΕ/ΒΑΑ Δ. Πειραιά (ΠΕΠ Αττικής – ΕΣΠΑ 2014-2020)
4. Επικαιροποίηση Τευχών Δημοπράτησης κατόπιν σχετικής γνωμοδότησης της νομικής υπηρεσίας του Δήμου και του Αναπτυξιακού Οργανισμού
5. Επικοινωνία με τον Ενδιάμεσο Φορέα Διαχείρισης (Ε.Φ.Δ.) για κάθε θέμα που αφορά την Πράξη (π.χ. προδημοπρασιακός έλεγχος, προσυμβατικός έλεγχος, αιτήματα κατανομής πιστώσεων κλπ.) με ταυτόχρονη ενημέρωση του Κυρίου του Έργου.
6. Διενέργεια διαδικασιών ανάθεσης και επιλογής αναδόχου για τα Υποέργα 1 και 3 σύμφωνα με τη νομοθεσία Δημοσίων Συμβάσεων με την συνδρομή της Νομικής Υπηρεσίας του Δήμου Πειραιά.
7. Σύνταξη και υπογραφή Μνημονίου με την αρμόδια Αρχαιολογική Υπηρεσία και τον Δήμο Πειραιά μετά από έλεγχο της Νομικής Υπηρεσίας του Δήμου Πειραιά.
8. Υπογραφή των σχετικών συμβάσεων με αναδόχους οι οποίες συνυπογράφονται και από τον Κύριο του Έργου μετά από έλεγχο της Νομικής Υπηρεσίας του Δήμου Πειραιά, εφόσον οι υπηρεσίες τιμολογούνται σε αυτόν.
9. Σύνταξη και υποβολή τεχνικών δελτίων υποέργων.
10. Διαχείριση και παρακολούθηση της υλοποίησης του Έργου (Υποέργα 1, 2 3).
11. Παρακολούθηση χρηματορροών και υποστήριξη του κυρίου του έργου στην εκτέλεση πληρωμών σε βάρος του προϋπολογισμού του Έργου
12. Παραλαβή του Έργου στο σύνολό του (στις περιπτώσεις τεχνικών έργων έως και την οριστική παραλαβή).
13. Παράδοση του Έργου σε πλήρη λειτουργία στον Κύριο του Έργου με πλήρη τεχνική και οικονομική τεκμηρίωση.

Ο Φορέας Υλοποίησης, στις περιπτώσεις δημοσίων συμβάσεων τεχνικών έργων και μελετών, δια των αρμοδίων οργάνων και του προσωπικού του, ασκεί όλα τα καθήκοντα της Προϊσταμένης Αρχής και της Διευθύνουσας Υπηρεσίας, όπως αυτά προβλέπονται στη νομοθεσία περί Δημοσίων Έργων.

**Άρθρο τέταρτο**

**Υποχρεώσεις, καθήκοντα και δικαιώματα συμβαλλομένων**

Οι συμβαλλόμενοι φορείς αναλαμβάνουν τις παρακάτω υποχρεώσεις, καθήκοντα και δικαιώματα:

α) Ο Δήμος Πειραιά αναλαμβάνει:

1. Να παρέχει όλα τα διαθέσιμα στοιχεία και να διευκολύνει με κάθε τρόπο το επιστημονικό προσωπικό που θα απασχοληθεί για την υλοποίηση του αντικειμένου της παρούσας Σύμβασης.
2. Να συντάσσει (όπου απαιτείται) τα Δελτία και να τα υποβάλει στον Ενδιάμεσο Φορέα Διαχείρισης Πειραιά και να προβαίνει στις απαιτούμενες τροποποιήσεις τους, σε συνεργασία με τον Φορέα Υλοποίησης.
3. Να μεριμνήσει προς την Περιφέρεια Αττικής για την έκδοση απόφασης ορισμού του Δήμου Πειραιά ως υπολόγου της Πράξης.
4. Να παρέχει στον Φορέα Υλοποίησης τις αναγκαίες πληροφορίες και μελέτες που έχει στη διάθεσή του και να συνεργαστεί μαζί του για την κατάρτιση του Τεχνικού Δελτίου Πράξης καθώς και του εκάστοτε Τεχνικού Δελτίου Υποέργου.
5. Να απασχολεί και να διαθέσει στον Φορέα Υλοποίησης προσωπικό με τα απαραίτητα και ανάλογα προσόντα για την υλοποίηση του Έργου και να συνδράμει με την Νομική Υπηρεσία του Δήμου στην εκτέλεση της προγραμματικής σύμβασης και των υποέργων που περιλαμβάνονται σε αυτήν.
6. Να ολοκληρώνει τη διεκπεραίωση όλων των θεμάτων (αναγκαίες οργανωτικές και διοικητικές ενέργειες, αντίστοιχες αποφάσεις σε συνεννόηση με τους αναγκαίους φορείς) που αφορούν την υλοποίηση της παρούσας.
7. Να ανταποκρίνεται εγκαίρως στις οικονομικές υποχρεώσεις του που απορρέουν από την παρούσα διασφαλίζοντας την ομαλή χρηματοδότηση του Έργου.
8. Να υπογράψει, μαζί με τον φορέα υλοποίησης και τους εκάστοτε Αναδόχους, τις συμβάσεις ανάθεσης των Υποέργων, στις οποίες ρητά θα προβλέπεται ότι ο Κύριος του έργου και ο εκάστοτε Ανάδοχος είναι οι άμεσα συμβεβλημένοι (ειδική σχέση).
9. Να συνυπογράψει το Μνημόνιο με την Αρχαιολογική Υπηρεσία.
10. Να διενεργεί τις πληρωμές προς τους Αναδόχους, οι οποίοι θα εκδίδουν προσηκόντως τα προβλεπόμενα φορολογικά παραστατικά στο όνομα του Κυρίου του Έργου.
11. Να διασφαλίσει τους αναγκαίους πόρους σε περίπτωση που απαιτούνται πρόσθετες εργασίες απαραίτητες για την ολοκλήρωση του έργου που δεν είναι συγχρηματοδοτούμενες.
12. Να μεριμνά για την ενημέρωση του κοινού και την προβολή του Έργου, όπου αυτό απαιτείται.
13. Να ορίσει τους εκπροσώπους του με τους αναπληρωτές τους στην Κοινή Επιτροπή Παρακολούθησης του άρθρου 7.
14. Να διασφαλίσει την λειτουργία του Έργου μετά την ολοκλήρωσή του είτε αναλαμβάνοντας ο ίδιος τη λειτουργία του είτε αναθέτοντας αυτήν σε τρίτο φορέα.

β) Ο Αναπτυξιακός Οργανισμός «ΠΕΙΡΑΙΑΣ ΣΥΝ ΜΟΝΟΠΡΟΣΩΠΗ Α.Ε.»αναλαμβάνει:

1. Να ενεργεί ως Δικαιούχος για την υλοποίηση του Έργου, όπως αυτό περιγράφεται στο συνημμένο ΠΑΡΑΡΤΗΜΑ Ι, το οποίο αποτελεί αναπόσπαστο μέρος της παρούσας σύμβασης.
2. Να απασχολεί και να διαθέτει επιστημονικό προσωπικό με τα απαραίτητα και ανάλογα προσόντα, προκειμένου να διασφαλισθεί η αρτιότητα υλοποίησης του Έργου.
3. Να κοινοποιεί στον Κύριο του Έργου τις αναφορές προόδου για την εξέλιξη του φυσικού και οικονομικού αντικειμένου του Έργου, τις οποίες αποστέλλει στον Ενδιάμεσο Φορέα Διαχείρισης Πειραιά.
4. Να συνεργαστεί με τον Κύριο του Έργου και την Εφορεία Αρχαιοτήτων Πειραιώς & Νήσων (δικαιούχου του Υποέργου 2) για τη σύνταξη του Τεχνικού Δελτίου Πράξης των Τεχνικών Δελτίων Υποέργων 1 και 3 και την υποβολή τους στον Ενδιάμεσο Φορέα Διαχείρισης Πειραιά και να προβαίνει στις απαιτούμενες τροποποιήσεις του Τεχνικού Δελτίου Πράξης και των ΤΔΥ.
5. Να τηρεί ως Δικαιούχος τους όρους χρηματοδότησης της απόφασης ένταξης πράξης σύμφωνα με τα οριζόμενα στο άρθρο 20 του ν. 4314/2014 και την Υπουργική Απόφαση Συστήματος Διαχείρισης 2014 – 2020.
6. Να καταρτίζει τα τεύχη διακήρυξης των διαγωνισμών, να διενεργεί τους διαγωνισμούς, την αξιολόγηση των προσφορών και την υπογραφή των σχετικών συμβάσεων, σύμφωνα με τη σχετική νομοθεσία και το κανονιστικό πλαίσιο λειτουργίας του με την συνδρομή της Νομικής Υπηρεσίας του Δήμου Πειραιά.
7. Να ελέγχει ποιοτικά και ποσοτικά τα παραδοτέα και να τα παραλαμβάνει βάσει των σχετικών συμβάσεων.
8. Να εξασφαλίσει (σε συνεργασία με τον Κύριο του Έργου ) την χρηματοδότηση του Έργου μεριμνώντας για την εγγραφή του σε συλλογική απόφαση χρηματοδότησης και για την απρόσκοπτη κατανομή των πιστώσεων.
9. Να παρακολουθεί τις χρηματορροές του Έργου. και να ελέγχει την ορθότητα και την πληρότητα των παραστατικών που προσκομίζουν οι ανάδοχοι των υποέργων.
10. Να υποστηρίζει τις Οικονομικές Υπηρεσίες του Κυρίου του Έργου στην πραγματοποίηση των πληρωμών του Έργου.
11. Να ορίσει τον εκπρόσωπό του με τον αναπληρωτή του στην Κοινή Επιτροπή Παρακολούθησης του άρθρου 7.
12. Να οργανώσει την υλοποίηση του αντικειμένου των συμβάσεων του Υποέργου 1 και του Υποέργου 3 σε διαδικαστικό επίπεδο.
13. Να παρέχει αναλυτική ενημέρωση, σε όλες τις φάσεις εκτέλεσης του έργου, των μελών της παρούσας Προγραμματικής Σύμβασης και των εμπλεκόμενων αρμόδιων φορέων για την πορεία του, όποτε αυτό της ζητηθεί.
14. Να διαθέτει τον αναγκαίο χώρο, που χρειάζεται, καθώς και την παροχή υπηρεσιών από τα διαθέσιμα στελέχη της στα γραφεία των υπηρεσιών που σχετίζονται με την υλοποίηση του έργου.
15. Να μεριμνά για την ενημέρωση του κοινού και την προβολή του Έργου, σε συνεργασία με τον Κύριο του Έργου.
16. Να τηρεί τους κανόνες δημοσιότητας βάσει της εθνικής και κοινοτικής νομοθεσίας.

**Άρθρο πέμπτο**

**Προϋπολογισμός και πόροι προγράμματος**

1. Ο συνολικός προϋπολογισμός της εκτέλεσης των προβλεπόμενων από το άρθρο 3 και το ΠΑΡΑΡΤΗΜΑ Ι της παρούσας Σύμβασης εργασιών (για το σύνολο της Πράξης) ανέρχεται στο ποσό των έξι εκατομμυρίων επτακοσίων δεκαεπτά χιλιάδων διακοσίων ευρώ (6.717.200,00€) συμπεριλαμβανομένου Φ.Π.Α., αναθεωρήσεων, απροβλέπτων και θα βαρύνει τις πιστώσεις της ΟΧΕ/ΒΑΑ Δήμου Πειραιά / ΠΕΠ «Αττικής» και θα εκταμιεύεται αποκλειστικά από τον Δήμο Πειραιά. Ο προϋπολογισμός των επιμέρους εργασιών αποτυπώνεται στο ΠΑΡΑΡΤΗΜΑ Ι της παρούσας που αποτελεί αναπόσπαστο μέρος αυτής.
2. Τα συμβαλλόμενα μέρη συμφωνούν επίσης, ότι οι πρόσθετες δαπάνες που θα προκληθούν στον Φορέα Υλοποίησης αποκλειστικά και μόνο για την υλοποίηση του Έργου, θα βαρύνουν τον Κύριο του Έργου ο οποίος και θα συνεισφέρει το ποσό των εκατόν είκοσι χιλιάδων ευρώ (120.000,00) προερχόμενο από την ΣΑΤΑ (Κ.Α.: 30.6737.07). Προς τον σκοπό αυτό προϋπολογίστηκε το κόστος των πρόσθετων δαπανών που εκτιμάται ότι θα προκληθούν στον Φορέα Υλοποίησης, και σχετίζονται αποκλειστικά με την υλοποίηση του συγκεκριμένου Έργου. Αναλυτικότερη παρουσίαση των δαπανών αυτών γίνεται στο ΠΑΡΑΡΤΗΜΑ ΙΙ που αποτελεί αναπόσπαστο μέρος της παρούσας προγραμματικής σύμβασης.
3. Το ποσό της παρ. 1 μπορεί να αναπροσαρμοσθεί σύμφωνα με υποδείξεις της Κοινής Επιτροπής Παρακολούθησης με τη σύμφωνη γνώμη του Κυρίου του έργου και της αρμόδιας Υπηρεσίας (Ειδικής Υπηρεσίας Διαχείρισης του Ε.Π. ή του Ενδιάμεσου Φορέα Διαχείρισης), εφόσον τροποποιηθούν όπως προβλέπεται τα χρηματοδοτικά στοιχεία της Πράξης.
4. Εφόσον για οποιοδήποτε λόγο απαιτηθεί για την ολοκλήρωση του Έργου πρόσθετη δαπάνη που υπερβαίνει ή δεν εντάσσεται στο πλαίσιο του εγκεκριμένου επιλέξιμου προϋπολογισμού, η δαπάνη αυτή θα καταβάλλεται εξ ολοκλήρου από τον Κύριο του Έργου.
5. Ο Φορέας Υλοποίησης δεν μπορεί να αναλάβει συμβατικές δεσμεύσεις έναντι τρίτων, που υπερβαίνουν το παραπάνω ποσό, χωρίς προηγούμενη έγκριση από τον Κύριο του Έργου.

**Άρθρο έκτο**

**Χρονοδιάγραμμα υλοποίησης**

1. Η διάρκεια της παρούσας σύμβασης ορίζεται σε σαράντα (40) μήνες, αρχίζει από την ημερομηνία υπογραφής της και λήγει με την ολοκλήρωση και παραλαβή του Έργου και την παράδοσή του σε πλήρη λειτουργία από τον Φορέα Υλοποίησης στον Κύριο του Έργου.
2. Το χρονοδιάγραμμα της Προγραμματικής Σύμβασης καθορίζεται στο ΠΑΡΑΡΤΗΜΑ Ι και μπορεί να τροποποιείται με απόφαση της Κοινής Επιτροπής Παρακολούθησης ανάλογα με την πορεία του φυσικού αντικειμένου της Προγραμματικής Σύμβασης και έπειτα από τη σύμφωνη γνώμη του ΕΦΔ Δήμου Πειραιά.
3. Κατόπιν εισήγησης της Κοινής Επιτροπής Παρακολούθησης της Σύμβασης μπορεί να δίδεται παράταση της Προγραμματικής Σύμβασης το πολύ ίση με το 50% της αρχικώς προβλεπόμενης διάρκειας, ενώ για μεγαλύτερο χρονικό διάστημα με απόφαση των αρμοδίων οργάνων των μερών κατόπιν σχετικής εισήγησης της Κοινής Επιτροπής Παρακολούθησης.

**Άρθρο έβδομο**

**Κοινή επιτροπή παρακολούθησης της Προγραμματικής Σύμβασης**

1. Για την παρακολούθηση εκτέλεσης της παρούσας σύμβασης συστήνεται Κοινή Επιτροπή Παρακολούθησης (Κ.Ε.) της Προγραμματικής Σύμβασης. Η Κοινή Επιτροπή Παρακολούθησης αποτελείται από τους/τις:

α. Παναγιώτη Ρέππα, εκπρόσωπο του Δήμου Πειραιά, αναπληρούμενο από τον Γρηγόριο Καψοκόλη,

β. Αναστασία Λεωτσάκου, εκπρόσωπο του Δήμου Πειραιά αναπληρούμενη από την Αντωνία Καρακατσάνη,

γ. κ. …………………….………….., εκπρόσωπο του Αναπτυξιακού Οργανισμού «ΠΕΙΡΑΙΑΣ ΣΥΝ ΜΟΝΟΠΡΟΣΩΠΗ Α.Ε.» αναπληρούμεν….. από τον/την κ. ………………………….……………

Την γραμματειακή-διοικητική υποστήριξη της Επιτροπής αναλαμβάνει ο Αναπτυξιακός Οργανισμός «ΠΕΙΡΑΙΑΣ ΣΥΝ ΜΟΝΟΠΡΟΣΩΠΗ Α.Ε.». Εάν δεν έχουν ορισθεί, το αργότερο εντός 15 ημερών από την έκδοση της απόφασης ένταξης της πράξης στο Ε.Π………, οι συμβαλλόμενοι φορείς ορίζουν τα μέλη της Κοινής Επιτροπής Παρακολούθησης με απόφαση των αρμοδίων οργάνων τους.

Η Κοινή Επιτροπή Παρακολούθησης συγκαλείται από τον Πρόεδρό της. Στην πρόσκληση αναγράφονται τα θέματα της ημερήσιας διάταξης, ενώ ειδοποιούνται τα μέλη της εγκαίρως εγγράφως. Στην ημερήσια διάταξη αναγράφονται υποχρεωτικά και εισάγονται προς συζήτηση και τα θέματα που θα ζητήσει εγγράφως έστω και ένα από τα μέλη της.

Η Κοινή Επιτροπή Παρακολούθησης συνέρχεται και συνεδριάζει μετά από αίτημα οποιουδήποτε από τα μέλη της, προκειμένου να αντιμετωπίσει προβλήματα που προκύπτουν κατά τη διάρκειά της, σε σχέση με τη συγκεκριμένη πράξη. Κάθε μέλος της Κοινής Επιτροπής Παρακολούθησης μπορεί, κατά την κρίση του, να καλεί στις συνεδριάσεις υπηρεσιακά στελέχη του φορέα από τον οποίο έχει ορισθεί και τα οποία είναι εμπλεκόμενα στην υλοποίηση του αντικειμένου της σύμβασης. Τα πρακτικά της Κοινής Επιτροπής Παρακολούθησης κοινοποιούνται σε όλα τα μέλη αφού υπογραφούν .

Λοιπές λεπτομέρειες που ενδεχομένως απαιτηθούν για τη λειτουργία της Κοινής Επιτροπής, καθορίζονται με αποφάσεις της.

2. Αντικείμενο της Κοινής Επιτροπής είναι η παρακολούθηση της τήρησης των όρων της προγραμματικής σύμβασης, η υποβοήθηση της υλοποίησης του αντικειμένου αυτής, η επίλυση κάθε διαφοράς μεταξύ των συμβαλλόμενων μερών σχετικής με την ερμηνεία των όρων ή τον τρόπο εφαρμογής και η διαπίστωση της εκπλήρωσης των υποχρεώσεων και καθηκόντων των συμβαλλομένων μερών της Προγραμματικής Σύμβασης, η εισήγηση προς τα αρμόδια όργανα των συμβαλλομένων μερών κάθε αναγκαίου μέτρου και ενέργειας για την υλοποίηση της παρούσας, η αιτιολογημένη υπόδειξη τροποποίησης της απόφασης ένταξης πράξης, η πέραν του εξαμήνου παράταση του χρονοδιαγράμματος και η επίλυση κάθε διαφοράς μεταξύ των συμβαλλομένων μερών που προκύπτει σχετικά με την ερμηνεία των όρων της παρούσας σύμβασης και τον τρόπο εφαρμογής της.

3. Η επιτροπή αποφασίζει για τυχόν τροποποιήσεις του χρονοδιαγράμματος υλοποίησης των αντικειμένων της προγραμματικής σύμβασης, ανάλογα με την πορεία υλοποίησης.

4. Η επιτροπή εγκρίνει την παράταση της χρονικής διάρκειας της Προγραμματικής Σύμβασης, σύμφωνα με τους όρους αυτής, το πολύ ίση με το 50% της αρχικώς προβλεπόμενης διάρκειας, με αιτιολογημένη και γραπτή απόφασή της.

5. Η επιτροπή εισηγείται προς τα αρμόδια όργανα των μερών για την παράταση της χρονικής διάρκειας της Προγραμματικής Σύμβασης, σύμφωνα με τους όρους αυτής, μεγαλύτερη του 50% της αρχικώς προβλεπόμενης διάρκειας, με αιτιολογημένη και γραπτή απόφαση της.

6. Πρόεδρος της Κοινής Επιτροπής Παρακολούθησης ορίζεται ο εκπρόσωπος του Δήμου Πειραιά. Ο Πρόεδρος έχει την ευθύνη σύγκλησης των συνεδριάσεων της Επιτροπής Παρακολούθησης καθώς και της υλοποίησης των αποφάσεων αυτής.

7. Στην πρόσκληση της συνεδρίασης, γράφονται τα θέματα της ημερήσιας διάταξης και ειδοποιούνται τα μέλη έγκαιρα με τον προσφορότερο τρόπο. Συγχρόνως, μαζί με την πρόσκληση αποστέλλεται κάθε αναγκαίο πληροφοριακό υλικό για ενημέρωση των μελών.

8. Σε περίπτωση κωλύματος τακτικού μέλους της Επιτροπής να συμμετέχει, ο πρόεδρος της επιτροπής ειδοποιεί με ευθύνη του το νόμιμο αναπληρωτή του.

9. Η Κοινή Επιτροπή στο διάστημα υλοποίησης του αντικειμένου της Σύμβασης θα συνεδριάσει τέσσερις (4) φορές τουλάχιστον ή οποτεδήποτε ζητηθεί από οποιοδήποτε μέλος αυτής, για την παρακολούθηση της πορείας υλοποίησης και παραλαβή του φυσικού αντικειμένου του έργου.

10. Τα συμβαλλόμενα μέρη διατηρούν το δικαίωμα αλλαγής του εκπροσώπου τους στην Επιτροπή. Στην περίπτωση αυτή οφείλουν έγκαιρα να γνωστοποιήσουν την αλλαγή αυτή εγγράφως στα λοιπά συμβαλλόμενα μέρη.

11. Η Κοινή Επιτροπή Παρακολούθησης συνεδριάζει έγκυρα στα γραφεία του Αναπτυξιακού Οργανισμού όταν είναι παρόντα όλα τα μέλη της. Οι αποφάσεις της πρέπει να είναι αιτιολογημένες, λαμβάνονται δε κατά πλειοψηφία των παρόντων μελών και δεσμεύουν όλους τους συμβαλλόμενους φορείς.

12. Κατά τα λοιπά η Επιτροπή λειτουργεί σύμφωνα με τον Ν.2690/99 (κώδικας διοικητικής διαδικασίας άρθρα 13-15 για τα συλλογικά όργανα).

**Άρθρο όγδοο**

**Μεταφορά / Απασχόληση Προσωπικού – Χρήση Υποδομών**

Προκειμένου να διευκολυνθεί η εκτέλεση του Έργου της παρούσας σύμβασης και στο πλαίσιο των συμφωνημένων δικαιωμάτων και υποχρεώσεων των συμβαλλομένων είναι δυνατή:

Α) η απασχόληση προσωπικού του Κυρίου του Έργου στον Φορέα Υλοποίησης αποκλειστικά για τις ανάγκες της παρούσας προγραμματικής σύμβασης. Το προσωπικό αυτό ορίζεται με απόφαση του αρμοδίου οργάνου του Κυρίου του Έργου, σύμφωνα με τις ισχύουσες διατάξεις.

Β) η παραχώρηση της χρήσης ακινήτων, εγκαταστάσεων, μηχανημάτων και μέσων του Κυρίου Έργου στον Φορέα Υλοποίησης**.**

**Άρθρο ένατο**

**Αντισυμβατική συμπεριφορά – συνέπειες**

Η παράβαση οποιουδήποτε από τους όρους της παρούσας σύμβασης, οι οποίοι θεωρούνται όλοι ουσιώδεις ή η παράβαση των διατάξεων του νόμου και της καλής πίστης από οποιοδήποτε από τα συμβαλλόμενα μέρη, παρέχει στο άλλο μέρος το δικαίωμα να καταγγείλει τη σύμβαση και να αξιώσει κάθε θετική ή αποθετική ζημία του.

**Άρθρο δέκατο**

**Ευθύνη φορέα υλοποίησης**

Ο Αναπτυξιακός Οργανισμός «ΠΕΙΡΑΙΑΣ ΣΥΝ ΜΟΝΟΠΡΟΣΩΠΗ Α.Ε.» ευθύνεται καθ’ όλη τη διάρκεια της παρούσας προγραμματικής σύμβασης έναντι του Δήμου Πειραιά για την καλή εκτέλεση των καθηκόντων του. Έναντι των τρίτων ο Αναπτυξιακός Οργανισμός «ΠΕΙΡΑΙΑΣ ΣΥΝ ΜΟΝΟΠΡΟΣΩΠΗ Α.Ε.» ευθύνεται εις ολόκληρο από κοινού με τον Κύριο του Έργου.

**Άρθρο ενδέκατο**

**ΕΚΠΡΟΣΩΠΗΣΗ**

Ο Φορέας Υλοποίησης στα πλαίσια ενάσκησης των καθηκόντων του και έως τη λήξη και μεταβίβασης της αρμοδιότητας υλοποίησης συνεπικουρεί με κάθε μέσο και σε οποιαδήποτε δικαστική ή εξώδικη διένεξη τον Κύριο του Έργου έναντι των τρίτων.

**Άρθρο δωδέκατο**

**ΕΠΙΛΥΣΗ ΔΙΑΦΟΡΩΝ**

Κάθε διαφορά μεταξύ των συμβαλλομένων μερών που αφορά στην εκτέλεση και ερμηνεία των όρων της παρούσας σύμβασης και που δεν θα επιλύεται από την Κοινή Επιτροπή Παρακολούθησης της παρούσας σύμβασης, δύναται να επιλύεται από τα αρμόδια Δικαστήρια του Πειραιά.

**Άρθρο δέκατο τρίτο**

**ΕΙΔΙΚΟΙ ΟΡΟΙ**

**11.1 Υποκατάσταση.** Απαγορεύεται ρητώς στον Φορέα Υλοποίησης η υποκατάστασή του από τρίτο για την υλοποίηση του Έργου. Αν χωρήσει υποκατάσταση, τότε ο Φορέας Υλοποίησης ευθύνεται για κάθε πταίσμα του τρίτου έναντι του Κυρίου του Έργου, ενώ συγχρόνως λύεται η παρούσα από υπαιτιότητα του Φορέα Υλοποίησης.

**11.2 Πνευματικά δικαιώματα.** Όλα τα έγγραφα (σχέδια, μελέτες, στοιχεία κ.ο.κ.) που θα συνταχθούν από το Φορέα Υλοποίησης (και τους προστηθέντες και αντισυμβαλλομένους του) στο πλαίσιο εκτέλεσης της παρούσας Σύμβασης και των συμβάσεων που θα υπογράψει ο Φορέας Υλοποίησης στο πλαίσιο υλοποίησης του Έργου θα ανήκουν στην ιδιοκτησία του Κυρίου του Έργου, ο οποίος έχει το δικαίωμα να τα επαναχρησιμοποιήσει ελεύθερα, θα είναι πάντοτε στη διάθεση των νομίμων εκπροσώπων του κατά τη διάρκεια ισχύος της σύμβασης και θα παραδοθούν στον Κύριο του Έργου κατά το χρόνο παράδοσης του Έργου ή αλλιώς κατά την καθ’ οιονδήποτε τρόπο λήξη ή λύση της Σύμβασης. Τα σχετικά πνευματικά και συγγενικά δικαιώματα ρητώς εκχωρούνται στον Κύριο του Έργου χωρίς την καταβολή αμοιβής.

**11.3 Εμπιστευτικότητα.** Καθ’ όλη τη διάρκεια ισχύος της σύμβασης, αλλά και μετά τη λήξη ή λύση αυτής, ο Φορέας Υλοποίησης (και οι προστηθέντες του) αναλαμβάνει την υποχρέωση να μη γνωστοποιήσει σε τρίτους, συμπεριλαμβανομένων των εκπροσώπων του ελληνικού και διεθνούς τύπου, χωρίς την προηγούμενη έγγραφη συγκατάθεση του Κυρίου του Έργου, οποιαδήποτε έγγραφα ή πληροφορίες που θα περιέλθουν σε γνώση του κατά την υλοποίηση του Έργου και την εκπλήρωση των υποχρεώσεών του.

**Άρθρο δέκατο τέταρτο**

**Τελικές διατάξεις**

1. Καμία τροποποίηση της προγραμματικής Σύμβασης ή επέκτασή της, λόγω ανάγκης εκτέλεσης συμπληρωματικών εργασιών δεν αναγνωρίζεται χωρίς έγγραφο που υπογράφεται από εκπροσώπους των συμβαλλομένων μερών που στην προκειμένη περίπτωση είναι τα μέλη της Κοινής Επιτροπής, τα οποία αποφασίζουν σχετικά.

2. Η για οποιαδήποτε λόγο ή αιτία μη άσκηση των δικαιωμάτων ή παράλειψη υποχρεώσεων από οποιοδήποτε συμβαλλόμενο μέρος ή ανοχή καταστάσεων αντίθετων προς την προγραμματική Σύμβαση ή καθυστέρηση στη λήψη μέτρων που προβλέπει η Σύμβαση αυτή από οποιοδήποτε συμβαλλόμενο μέρος δεν μπορεί να θεωρηθεί ως παραίτηση των συμβαλλομένων μερών από δικαιώματα ή απαλλαγή από υποχρεώσεις τους ή αναγνώριση δικαιωμάτων στα συμβαλλόμενα μέρη που δεν αναγνωρίζονται από την παρούσα.

3. Η παράβαση οποιουδήποτε από τους όρους αυτής της Σύμβασης, που θεωρούνται όλοι ουσιώδεις ή η παράβαση των διατάξεων του νόμου και της καλής πίστης από οποιονδήποτε από τα συμβαλλόμενα μέρη, παρέχει στο έτερο μέρος το δικαίωμα να καταγγείλει τη Σύμβαση και να αξιώσει κάθε θετική ή αποθεματική ζημιά του.

4. Σε περίπτωση αναιτιολόγητης καθυστέρησης στην παράδοση του φυσικού αντικειμένου της Σύμβασης πάνω από τριάντα (30) εργάσιμες μέρες από τους χρόνους που τέθηκαν συνολικά, είναι δυνατόν να ζητηθεί από την «ΠΕΙΡΑΙΑΣ ΣΥΝ ΜΟΝΟΠΡΟΣΩΠΗ Α.Ε.», να καταβάλλει για κάθε ημέρα πρόσθετης καθυστέρησης και μέχρι και τριάντα (30) ημέρες, ποινική ρήτρα ίση με το δύο τοις χιλίοις (2‰) του συνολικού προϋπολογισμού και μέχρι συνολικού ποσού που αντιστοιχεί ποσοστιαία στο 6% του συνολικού προϋπολογισμού.

5. Αντίστοιχα, ο συμβαλλόμενος που έχει την ευθύνη της οικονομικής διαχείρισης και καταβολής των αναγκαίων πόρων, οφείλει να προβαίνει άμεσα και ανελλιπώς στις χρηματοδοτήσεις όπως ορίσθηκαν στο άρθρο 4 της παρούσας Σύμβασης. Κατά την περίπτωση αυτή, αυτοδικαίως, χορηγείται ισόχρονη παράταση στην υλοποίηση του αντικειμένου της Σύμβασης, σύμφωνα με τις κείμενες διατάξεις.

6. Η Κ.Ε. Παρακολούθησης της Σύμβασης αποφαίνεται, κατόπιν σχετικής αίτησης οποιουδήποτε εκ των μερών, για την αναγνώριση αποζημίωσης για τυχόν θετικές ζημιές, μη οφειλόμενες σε υπαιτιότητα του ετέρου μέρους.

7. Η διαδικασία καταγγελίας της Σύμβασης προϋποθέτει την έγγραφη ειδοποίηση του συμβαλλόμενου ώστε να απαντήσει εγγράφως και σε εύλογο χρονικό διάστημα, το οποίο δεν μπορεί να υπερβαίνει τις είκοσι (20) ημέρες από την παραλαβή τη έγγραφης ειδοποίησης.

Αυτά συμφώνησαν, συνομολόγησαν και συναποδέχθηκαν τα συμβαλλόμενα μέρη, σε απόδειξη των οποίων συντάχθηκε η παρούσα και υπογράφεται σε τρία (3) πρωτότυπα, έλαβε δε κάθε συμβαλλόμενος από ένα (1) και το τρίτο θα υποβληθεί στον ΕΦΔ Πειραιά.

**Τα συμβαλλόμενα μέρη**

|  |  |
| --- | --- |
| **Για τον**  **Δήμο Πειραιά** | **Για την**  **«ΠΕΙΡΑΙΑΣ ΣΥΝ ΜΟΝΟΠΡΟΣΩΠΗ Α.Ε.»** |
| **ΙΩΑΝΝΗΣ Π. ΜΩΡΑΛΗΣ**  **Δήμαρχος Πειραιά** | **ΗΛΙΑΣ ΣΑΛΠΕΑΣ**  **Διευθύνων Σύμβουλος** |

**ΠΑΡΑΡΤΗΜΑ Ι**

**1. Τίτλος Πράξης:** «ΒΙΟΚΛΙΜΑΤΙΚΗ ΑΝΑΠΛΑΣΗ ΤΗΣ Λ. ΧΑΤΖΗΚΥΡΙΑΚΟΥ & ΤΗΣ ΟΔΟΥ ΣΑΧΤΟΥΡΗ ΔΗΜΟΥ ΠΕΙΡΑΙΑ»

**Τίτλος Υποέργου 1:** «ΒΙΟΚΛΙΜΑΤΙΚΗ ΑΝΑΠΛΑΣΗ ΤΗΣ Λ. ΧΑΤΖΗΚΥΡΙΑΚΟΥ & ΤΗΣ ΟΔΟΥ ΣΑΧΤΟΥΡΗ ΔΗΜΟΥ ΠΕΙΡΑΙΑ»

**Τίτλος Υποέργου 2:** «Αρχαιολογικές Έρευνες και Εργασίες»

**Τίτλος Υποέργου 3:** Συμβουλευτικές Υπηρεσίες Υποστήριξης στο πλαίσιο υλοποίησης της Πράξης «ΒΙΟΚΛΙΜΑΤΙΚΗ ΑΝΑΠΛΑΣΗ ΤΗΣ Λ. ΧΑΤΖΗΚΥΡΙΑΚΟΥ & ΤΗΣ ΟΔΟΥ ΣΑΧΤΟΥΡΗ ΔΗΜΟΥ ΠΕΙΡΑΙΑ»

**2. Κύριος του Έργου:** Δήμος Πειραιά

**3. Δικαιούχος (Φορέας υλοποίησης):** «ΠΕΙΡΑΙΑΣ ΣΥΝ ΜΟΝΟΠΡΟΣΩΠΗ Α.Ε.».

**4. Φορέας λειτουργίας:** Δήμος Πειραιά

**5. Φυσικό Αντικείμενο της πράξης:** Το Έργο αφορά στη γενικότερη ποιοτική και λειτουργική αναβάθμιση των οδών με ταυτόχρονη εξάλειψη διαπιστωμένων προβλημάτων, προσφέροντας στους πολίτες καλύτερες συνθήκες κυκλοφορίας στην πόλη. Οι δημόσιοι υπαίθριοι χώροι αποτελούν κέντρα αναφοράς της κοινωνικής ζωής και μπορούν να συμβάλουν στην ποιότητα της ζωής του ανθρώπου μέσα στις πόλεις. Τη σημερινή εποχή, ο ρόλος των υπαίθριων χώρων γίνεται ακόμα πιο σημαντικός λαμβάνοντας υπόψη τον σύγχρονο τρόπο ζωής, με μειωμένη κοινωνική ζωή και έλλειψη ελεύθερου χρόνου και χώρου. Επιπροσθέτως, η κλιματική αλλαγή είναι πλέον εμφανής και η ανάγκη προσαρμογής σε αυτήν, καθοριστική για την βιώσιμη ανάπτυξη. Έτσι, ο ρόλος των δημόσιων υπαίθριων χώρων αναβαθμίζεται, όταν κατά την ανάπλασή τους εφαρμόζονται παράλληλα και βιοκλιματικές αρχές, με αποτέλεσμα την βελτίωση του μικροκλίματος της περιοχής. Η Λ. Χατζηκυριακού αποτελεί προέκταση της Ηρώων Πολυτεχνείου και είναι η κεντρική αρτηρία της Πειραϊκής. Η οδός Σαχτούρη ξεκινά από την Ακτή Μιαούλη τερματίζει στον Ιερό Ναό του Αγ. Βασιλείου και διασταυρώνεται με την Λ. Χατζηκυριακού με άξονα κίνησης Βορρά - Νότου. Βάσει της εκπονηθείσας μελέτης οι εργασίες που λαμβάνουν χώρα έχουν ως στόχο:

* την αισθητική αναβάθμιση των οδών και τη δημιουργία συνθηκών ώστε να διευκολύνονται οι περίοικοι και η αποτροπή και η αποθάρρυνση συγκέντρωσης παραβατικών στοιχείων (σημαντική αύξηση της στάθμης φωτισμού κλπ, δημιουργία υποβλητικής εμφάνισης)
* την ανακατασκευή πλακοστρώσεων και πεζοδρομίων και την κατασκευή νέων εντός της περιοχής παρέμβασης καθώς και η δημιουργία νησίδων πρασίνου και η φύτευση αυτών με φυτά χαμηλού ύψους συμβατά με το μικροκλίμα της περιοχής.
* τη δυνατότητα προσπέλασης Α.Μ.Ε.Α αλλά και την αποτροπή της τη διέλευσης και στάθμευσης αυτοκινήτων σε κανονικές συνθήκες.
* την τοποθέτηση φωτιστικών σωμάτων, καλαθιών αχρήστων - απορριμμάτων και ενημερωτικών πινακίδων κυκλοφορίας κλπ.

Η Πράξη θα περιλαμβάνει τα εξής τρία Υποέργα:

***Υποέργο I***

**Τίτλος Υποέργου I**: «ΒΙΟΚΛΙΜΑΤΙΚΗ ΑΝΑΠΛΑΣΗ ΤΗΣ Λ. ΧΑΤΖΗΚΥΡΙΑΚΟΥ & ΤΗΣ ΟΔΟΥ ΣΑΧΤΟΥΡΗ ΔΗΜΟΥ ΠΕΙΡΑΙΑ»

**Δικαιούχος Υποέργου:** «ΠΕΙΡΑΙΑΣ ΣΥΝ ΜΟΝΟΠΡΟΣΩΠΗ Α.Ε.».

**Αναθέτουσα Αρχή:** «ΠΕΙΡΑΙΑΣ ΣΥΝ ΜΟΝΟΠΡΟΣΩΠΗ Α.Ε.»

**Προϊσταμένη Αρχή:** Διοικητικό Συμβούλιο της «ΠΕΙΡΑΙΑΣ ΣΥΝ ΜΟΝΟΠΡΟΣΩΠΗ Α.Ε.»

**Διευθύνουσα Υπηρεσία:** Διεύθυνση Τεχνικών Έργων της «ΠΕΙΡΑΙΑΣ ΣΥΝ ΜΟΝΟΠΡΟΣΩΠΗ Α.Ε.».

**Φυσικό αντικείμενο του Υποέργου I:**

Το υποέργο I αφορά την κατασκευή του έργου και περιλαμβάνει τις παρακάτω εργασίες:

* Κατασκευή νέων πεζοδρομίων με ψυχρά υλικά και δημιουργία ποδηλατόδρομων με φωτοκαταλυτικά υλικά.
* Υποδομές για την ανεμπόδιστη κυκλοφορία ΑμεΑ (λωρίδα όδευσης τυφλών με ειδικές πλάκες, διαβάσεις με ράμπες, θέσεις στάθμευσης ΑμεΑ) επίσης με ψυχρά υλικά.
* Δημιουργία ποδηλατοδρόμου στην λωρίδα αντίθετης κατεύθυνσης της Λ. Χατζηκυριακού και νέου ποδηλατοδρόμου στην οδό Σαχτούρη που συνδέει τον ποδηλατόδρομο της Λ. Χατζηκυριακού και της οδού Θεοτόκη.
* Οικοδομικές εργασίες (εκσκαφές & επιχώσεις, εδαφόπλακες, επιφάνειες επιστρωμένες με τσιμεντόπλακες, κράσκεδα, ενίσχυση δικτύου απορροής επιφανειακών και ομβρίων υδάτων, λάκκοι δέντρων, στύλοι παρεμπόδισης στάθμευσης κ.α.)
* Εγκατάσταση νέου φωτισμού.
* Εγκατάσταση αστικού εξοπλισμού (κάδοι μικρο-απορριμμάτων, καθιστικά)
* Δημιουργία χώρων φύτευσης δέντρων και λουλουδιών.
* Ανακατασκευή οδοστρώματος
* Ενίσχυση δικτύου απορροής επιφανειακών και ομβρίων υδάτων
* Εγκατάσταση νέου δικτύου ηλεκτροφωτισμού-ηλεκτρονικών πινακίδων ενημέρωσης
* Αναβάθμιση αστικού εξοπλισμού – φύτευσης
* Ανακατασκευή στάσεων

Το συγκεκριμένο Υποέργο, χαρακτηρίζεται ως «έργο» (άρθρο 2 του Ν.4412/16) και θα υλοποιηθεί από Ανάδοχο που θα προκύψει από διαγωνιστική διαδικασία (ανοικτός διαγωνισμός) σύμφωνα με τις διατάξεις του Ν.4412/2016.

**Αναλυτικός Προϋπολογισμός Υποέργου I**

|  |  |
| --- | --- |
| **A.ΧΩΜΑΤΟΥΡΓΙΚΑ** | **270.368,70€** |
| **Β.ΤΕΧΝΙΚΑ ΕΡΓΑ ΑΝΟΙΚΤΗΣ ΟΔΟΠΟΙΙΑΣ** | **1.893.214,40€** |
| **Γ.ΟΔΟΣΤΡΩΣΙΑ - ΑΣΦΑΛΤΙΚΑ** | **499.111,70€** |
| **Δ.ΟΔΟΦΩΤΙΣΜΟΣ–ΗΛΜ ΕΓΚΑΤΑΣΤΑΣΕΙΣ** | **687.556,00€** |
| **Ε.ΣΗΜΑΝΣΗ - ΑΣΦΑΛΕΙΑ** | **180.087,50€** |
| **ΣΤ.ΕΡΓΑΣΙΕΣ ΠΡΑΣΙΝΟΥ** | **72.882,00€** |
| **Η.ΥΔΡΑΥΛΙΚΑ ΕΡΓΑ** | **20.890,00€** |
| **ΣΥΝΟΛΟ ΕΡΓΑΣΙΩΝ (Σ1)** | **3.624.110,30€** |
| **Γ.Ε. ΚΑΙ Ο.Ε (18%)\* Σ1** | **652.339,85€** |
| **ΣΥΝΟΛΟ Σ2** | **4.276.450,15€** |
| **ΑΠΡΟΒΛΕΠΤΑ 15%\*Σ2** | **641.467,52€** |
| **ΑΘΡΟΙΣΜΑ Σ3** | **4.917.917,67€** |
| **ΑΠΟΛΟΓΙΣΤΙΚΕΣ ΕΡΓΑΣΙΕΣ** | **65.000,00€** |
| **Γ.Ε. & Ο.Ε. 18% ΑΠΟΛΟΓΙΣΤΙΚΩΝ ΕΡΓΑΣΙΩΝ** | **11.700,00€** |
| **ΑΝΑΘΕΩΡΗΣΗ** | **247.317,81€** |
| **ΑΘΡΟΙΣΜΑ Σ4** | **5.241.935,48€** |
| **ΦΠΑ (24%)\* Σ4** | **1.258.064,52€** |
| **ΣΥΝΟΛΟ ΔΑΠΑΝΗΣ ΜΕ ΦΠΑ** | **6.500.000,00€** |

**Εκτιμώμενη διάρκεια- Χρονοδιάγραμμα Υποέργου Ι**

| ***Έναρξη Προγραμματικής Σύμβασης*** | ***Ημερομηνία υπογραφής από τα συμβαλλόμενα μέρη*** |
| --- | --- |
| Διαδικασία δημοπράτησης και ανάδειξη αναδόχου (από υπογραφή προγραμματικής μέχρι υπογραφή συμφωνητικού) | 10 Μήνες |
| Διάρκεια σύμβασης (χρόνος εκτέλεσης των εργασιών του έργου) | 12 Μήνες |
| Χρόνος από τη βεβαίωση περατώσεως έως το υποχρεωτικό για τον ανάδοχο διάστημα συντήρησης | 15 μήνες |
| Παραλαβή Έργου (μετά την πάροδο του ανωτέρω χρόνου εγγύησης) | 3 Μήνες |
| **Συνολική εκτιμώμενη διάρκεια** | **40 Μήνες** |

***Υποέργο II***

**Τίτλος Υποέργου II**: «Αρχαιολογικές Έρευνες και Εργασίες»

**Δικαιούχος Υποέργου:** «Εφορεία Αρχαιοτήτων Πειραιώς & Νήσων»

**Φυσικό αντικείμενο του Υποέργου II:**

Το υποέργο II αφορά την αρχαιολογική παρακολούθηση της κατασκευής του έργου (Υποέργου 1) αλλά και τις σωστικές εργασίες αποκατάστασης που μπορούν να απαιτηθούν κατά τη φάση εκτέλεσης αυτού. Το Υποέργο θα πραγματοποιηθεί με την μέθοδο της αυτεπιστασίας από την Εφορεία Αρχαιοτήτων Πειραιώς & Νήσων σύμφωνα με όσα ορίζονται στο «ΕΓΧΕΙΡΙΔΙΟ ΔΙΑΔΙΚΑΣΙΩΝ ΑΡΧΑΙΟΛΟΓΙΚΩΝ ΕΡΓΑΣΙΩΝ ΚΑΙ ΕΡΕΥΝΩΝ ΣΕ ΣΥΓΧΡΗΜΑΤΟΔΟΤΟΥΜΕΝΑ ΤΕΧΝΙΚΑ ΕΡΓΑ ΤΡΙΤΩΝ ΠΟΥ ΕΚΤΕΛΟΥΝΤΑΙ ΔΙ’ ΑΥΤΕΠΙΣΤΑΣΙΑΣ».

|  |  |
| --- | --- |
| **Προϋπολογισμός Υποέργου ΙΙ** | **180.000,00€ (με ΦΠΑ 24%)** |

**Διάρκεια Υλοποίησης**

|  |  |
| --- | --- |
| **Υποέργο ΙΙ** | **12 Μήνες** |

***Υποέργο IIΙ***

**Τίτλος Υποέργου IIΙ**: Συμβουλευτικές Υπηρεσίες Υποστήριξης στο πλαίσιο υλοποίησης της Πράξης «ΒΙΟΚΛΙΜΑΤΙΚΗ ΑΝΑΠΛΑΣΗ ΤΗΣ Λ. ΧΑΤΖΗΚΥΡΙΑΚΟΥ & ΤΗΣ ΟΔΟΥ ΣΑΧΤΟΥΡΗ ΔΗΜΟΥ ΠΕΙΡΑΙΑ»

**Δικαιούχος Υποέργου:** «ΠΕΙΡΑΙΑΣ ΣΥΝ ΜΟΝΟΠΡΟΣΩΠΗ Α.Ε.»

**Αναθέτουσα Αρχή:** «ΠΕΙΡΑΙΑΣ ΣΥΝ ΜΟΝΟΠΡΟΣΩΠΗ Α.Ε.»

**Προϊσταμένη Αρχή:** Διοικητικό Συμβούλιο της «ΠΕΙΡΑΙΑΣ ΣΥΝ ΜΟΝΟΠΡΟΣΩΠΗ Α.Ε.»

**Διευθύνουσα Υπηρεσία:** Διεύθυνση Τεχνικών Έργων της «ΠΕΙΡΑΙΑΣ ΣΥΝ ΜΟΝΟΠΡΟΣΩΠΗ Α.Ε.».

**Φυσικό αντικείμενο του Υποέργου IIΙ:**

Την Υποστήριξη του Φορέα Υλοποίησης της Πράξης στην παρακολούθηση, τον έλεγχο και την διοίκηση του Έργου και εν γένει στην ορθή υλοποίηση του συνόλου της Πράξης από την έναρξη εκτέλεσης του Τεχνικού Υποέργου και έως την ολοκλήρωσή του και την παράδοσή του στον Κύριο του έργου. Το συγκεκριμένο Υποέργο, θα εκτελεστεί από Ανάδοχο με σύμβαση παροχής τεχνικών και λοιπών επιστημονικών υπηρεσιών σύμφωνα με τις διατάξεις του Ν.4412/2016.

|  |  |
| --- | --- |
| **Προϋπολογισμός Υποέργου 3** | **37.200,00€ (με ΦΠΑ 24%)** |

**Διάρκεια Υλοποίησης**

|  |  |
| --- | --- |
| **Υποέργο 3** | **30 Μήνες** |

1. **Στοιχεία Χωροθέτησης της Πράξης:**

Η περιοχή παρέμβασης βρίσκεται στην Α’ Δημοτική Κοινότητα του Δήμου Πειραιά.

Η Λ. Χατζηκυριακού αποτελεί προέκταση της Ηρώων Πολυτεχνείου και είναι η κεντρική αρτηρία της Πειραϊκής. Η οδός Σαχτούρη ξεκινά από την Ακτή Μιαούλη τερματίζει στον Ιερό Ναό του Αγ. Βασιλείου και διασταυρώνεται με την Λ. Χατζηκυριακού με άξονα κίνησης Βορρά - Νότου.

**7. Προϋπολογισμός:**

|  |  |
| --- | --- |
| **Προϋπολογισμός Υποέργου 1** | **6.500.000,00€ (με ΦΠΑ 24%)** |
| **Προϋπολογισμός Υποέργου 2** | **180.000,00 (με ΦΠΑ 24%)** |
| **Προϋπολογισμός Υποέργου 3** | **37.200,00€ (με ΦΠΑ 24%)** |
| **Συνολικός Προϋπολογισμός Πράξης** | **6.717.200,00€ (με ΦΠΑ 24%)** |

**8. Προϋπολογισμός πρόσθετων δαπανών:**

Εκατόν είκοσι χιλιάδες ευρώ (120.000,00 €) με χρηματοδότηση από την ΣΑΤΑ του Δήμου Πειραιά (Κ.Α.: 30.6737.07).

**9. Διάρκεια Υλοποίησης**

|  |  |
| --- | --- |
|  | **Διάρκεια σε μήνες** |
| **Υποέργο 1** | **40 Μήνες** |
| **Υποέργο 2** | **12 Μήνες** |
| **Υποέργο 3** | **30 Μήνες** |
| **Σύνολο Πράξης** | **40 Μήνες** |

**ΠΑΡΑΡΤΗΜΑ ΙΙ**

**ΠΡΟΕΚΤΙΜΗΣΗ ΠΡΟΣΘΕΤΩΝ ΔΑΠΑΝΩΝ ΔΙΟΙΚΗΣΗΣ**

**ΤΟΥ ΦΟΡΕΑ ΥΛΟΠΟΙΗΣΗΣ**

**Αναπτυξιακός Οργανισμός «ΠΕΙΡΑΙΑΣ ΣΥΝ ΜΟΝΟΠΡΟΣΩΠΗ Α.Ε.»**

**ΠΡΟΕΚΤΙΜΗΣΗ ΠΡΟΣΘΕΤΩΝ ΔΑΠΑΝΩΝ ΔΙΟΙΚΗΣΗΣ**

**ΤΟΥ ΦΟΡΕΑ ΥΛΟΠΟΙΗΣΗΣ**

**ΓΙΑ ΤΗΝ ΥΛΟΠΟΙΗΣΗ ΤΗΣ ΠΡΑΞΗΣ**

**«ΒΙΟΚΛΙΜΑΤΙΚΗ ΑΝΑΠΛΑΣΗ ΤΗΣ Λ. ΧΑΤΖΗΚΥΡΙΑΚΟΥ & ΤΗΣ ΟΔΟΥ ΣΑΧΤΟΥΡΗ ΔΗΜΟΥ ΠΕΙΡΑΙΑ»**

**Α. ΣΤΑΔΙΑ ΥΛΟΠΟΙΗΣΗΣ**

Στάδιο 1: Προετοιμασία Ένταξης της Πράξης (Συνολική Διάρκεια 1 μήνας). Δεν συνυπολογίζεται στη συνολική διάρκεια της Προγραμματικής Σύμβασης

* Συνεργασία με τον Κύριο του Έργου και την Εφορεία Αρχαιοτήτων Πειραιώς & Νήσων στη σύνταξη και υποβολή Τεχνικού Δελτίου Πράξης

Στάδιο 2: Προετοιμασία υλοποίησης της Κατασκευής του Έργου (Συνολική Διάρκεια 10 μήνες)

* Προετοιμασία και Διενέργεια Διαγωνισμού ανάθεσης και επιλογή Αναδόχων (Υποέργο 1 & Υποέργο 3) σύμφωνα με τα όσα ορίζονται στο Ν.4412/16
* Υπογραφή από κοινού με τον Κύριο του Έργου των σχετικών συμβάσεων με τους Αναδόχους (Υποέργων 1 & 3)

Στάδιο 3: Υλοποίηση της Κατασκευής του Έργου (Συνολική Διάρκεια 12 μήνες)

* Σύνταξη και υποβολή Τεχνικών Δελτίων Υποέργων
* Παρακολούθηση και υλοποίηση του Έργου (επίβλεψη, πιστοποίηση φυσικού αντικειμένου, τήρηση στοιχείων και δικαιολογητικών, Επαληθεύσεις, Έλεγχοι, Δημοσιότητα, ενδεχόμενες τροποποιήσεις)
* Παρακολούθηση χρηματορροών του Έργου
* Βεβαίωση Περάτωσης Εργασιών

Στάδιο 4: Συντήρηση του έργου από τον Ανάδοχο – Οριστική Παραλαβή – Παράδοση Έργου στον Κύριο του έργου (Συνολική Διάρκεια 15 μήνες)

* Συντήρηση του έργου από τον ανάδοχο
* Οριστική Παραλαβή Έργου
* Προετοιμασία για Παράδοση του Έργου σε πλήρη λειτουργία στον Κύριο του Έργου, με όλα τα απαραίτητα στοιχεία και δοκιμές (Μητρώο Έργου)

Στάδιο 5: (Συνολική Διάρκεια 3 μήνες)

* Οριστική Παραλαβή Έργου (μετά την πάροδο του ανωτέρω χρόνου εγγύησης)
* Ολοκλήρωση της Προγραμματικής Σύμβασης
* Κλείσιμο της Πράξης και όλων των απαραίτητων εκκρεμοτήτων έναντι του Ενδιάμεσου Φορέα Διαχείρισης.

|  |  |  |  |  |  |  |
| --- | --- | --- | --- | --- | --- | --- |
| **ΛΗΡΩΜΕΣ ΠΡΟΣΘΕΤΩΝ ΔΑΠΑΝΩΝ ΔΙΟΙΚΗΣΗΣ** | **1η ΠΛΗΡΩΜΗ**  **(100% ΣΤΑΔΙΟ 1)** | **2η ΠΛΗΡΩΜΗ**  **(100% ΣΤΑΔΙΟ 2)** | **3η ΠΛΗΡΩΜΗ**  **(30% ΣΤΑΔΙΟ 3)** | **4ηΠΛΗΡΩΜΗ**  **(30 % ΣΤΑΔΙΟΥ 3)** | **5η ΠΛΗΡΩΜΗ**  **(40% ΣΤΑΔΙΟΥ 3)** | **6η ΠΛΗΡΩΜΗ**  **(100% ΣΤΑΔΙΟ 4)** |
| **ΔΑΠΑΝΕΣ ΦΟΡΕΑ ΥΛΟΠΟΙΗΣΗΣ (με ΦΠΑ 24%)** |  |  |  |  |  |  |
| **ΜΗΝΑ ΠΛΗΡΩΜΗΣ ΜΕΤΑ ΤΗΝ ΥΠΟΓΡΑΦΗ ΠΡΟΓΡΑΜΜΑΤΙΚΗΣ** | ΜΕ ΤΗΝ ΕΚΔΟΣΗ ΤΗΣ ΑΠΟΦΑΣΗΣ ΕΝΤΑΞΗΣ | 6ος ΜΗΝΑΣ | 9ος  ΜΗΝΑΣ | 12ος ΜΗΝΑΣ | 18ος ΜΗΝΑΣ | 38ος  ΜΗΝΑΣ |

**Β. ΠΡΟΕΚΤΙΜΗΣΗ ΠΡΟΣΘΕΤΩΝ ΔΑΠΑΝΩΝ ΔΙΟΙΚΗΣΗΣ**

Προς το σκοπό αυτό προϋπολογίζεται το κόστος των πρόσθετων δαπανών που εκτιμάται ότι θα προκληθούν στον Φορέα Υλοποίησης (ΠΕΙΡΑΙΑΣ ΣΥΝ ΜΟΝΟΠΡΟΣΩΠΗ Α.Ε.) και σχετίζονται αποκλειστικά με την υλοποίηση του συγκεκριμένου Έργου, με τη χρήση των κέντρων κόστους δαπανών, οι οποίες επιμερίζονται στα τέσσερα στάδια υλοποίησης του Έργου, ανάλογα με τον προεκτιμώμενο κατά περίπτωση χρόνο απασχόλησης των συγκεκριμένων στελεχών της Ομάδας Έργου του Φορέα Υλοποίησης.

Για την επιτυχή εκτέλεση του συνόλου των ανωτέρω περιγραφόμενων σταδίων Υλοποίησης του Έργου, η ΠΕΙΡΑΙΑΣ ΣΥΝ ΜΟΝΟΠΡΟΣΩΠΗ Α.Ε. θα απασχολήσει Ομάδα Έργου αποτελούμενη από 4 επιστημονικά στελέχη, το επίπεδο εμπειρίας των οποίων φαίνεται στον πίνακα που ακολουθεί:

|  |  |  |
| --- | --- | --- |
| Α.Α. | ΙΔΙΟΤΗΤΑ / ΕΙΔΙΚΟΤΗΤΑ | ΕΠΙΠΕΔΟ  ΕΜΠΕΙΡΙΑΣ |
| 1 | ΠΟΛΙΤΙΚΟΣ ΜΗΧΑΝΙΚΟΣ / ΚΥΡΙΟΣ ΕΠΙΒΛΕΠΩΝ (ΣΜΕ) | Άνω των 20ετών |
| 2 | ΜΗΧΑΝΟΛΟΓΟΣ ΜΗΧΑΝΙΚΟΣ / ΕΠΙΒΛΕΠΩΝ (ΣΜΕ) | Άνω των 20ετών |
| 3 | ΟΙΚΟΝΟΜΟΛΟΓΟΣ | Άνω των 10ετών |
| 4 | ΟΙΚΟΝΟΜΟΛΟΓΟΣ /ΥΠΑΛΛΗΛΟΣ ΔΙΟΙΚΗΤΙΚΗΣ ΥΠΟΣΤΗΡΙΞΗΣ |  |

Στον επόμενο πίνακα πραγματοποιείται ο αναλυτικός υπολογισμός των πρόσθετων δαπανών διοίκησης για κάθε μια από τις ανωτέρω ενέργειες για όλα τα στάδια υλοποίησης του Έργου, στη βάση του προεκτιμώμενου χρόνου απασχόλησης των συγκεκριμένων στελεχών της Ομάδας Έργου του Φορέα Υλοποίησης.

